I Am Woman (שיר)

"I Am Woman" (בעברית: "אני אישה") הוא שיר שכתבו המוזיקאים האוסטרליים הלן רדי וריי ברטון. השיר בוצע ב-1972 על ידי רדי, זמרת פופ אוסטרלית-אמריקאית ילידת אוסטרליה והפך אותה לכוכבת על ולאייקון פמיניסטי. השיר נכתב בזמן שהיה קרוב לשיאה של תקופת תרבות הנגד של שנות השישים ותקופת הגל השני של הפמיניזם ובאמצעות העצמה נשית, הפך להמנון פמיניסטי שליווה את התנועה לשחרור הנשים בארצות הברית. הקלטתו הראשונה של השיר הופיעה באלבום הבכורה של רדי I Don't Know How to Love Him (אני לא יודעת איך לאהוב אותו) שיצא במאי 1971, ונשמעה במהלך הקרנת כתוביות הסיום של סרט מ-1972 "Stand Up and Be Counted". הקלטה מעודכנת של השיר שוחררה כסינגל במאי 1972 והגיעה להיות להיט מספר אחד במצעדים בהמשך אותה השנה, בסופו של דבר נמכר הסינגל בלמעלה ממיליון עותקים. לאחר מותה של רדי בספטמבר 2020, צבר השיר הצלחה מחודשת במולדתה והגיע שוב למקום ה-2 במצעד המכירות הדיגיטלי האוסטרלי. לאחר שחתמה חוזה הקלטות ב-1971 עם חברת קפיטול רקורדס שהניב את הלהיט " I Don't Know How to Love Him" שכיכב במחזמר ישו כוכב עליון, התבקשה רדי - שגרה אז בלוס אנג'לס ליצור חומרים לאלבום. היא מסרה סט של עשרה שירי פופ בעלי גוון ג'אז. כאשר בין שירים אחרים באלבום של ליאון ראסל, גרהאם נאש וואן מוריסון היו שני שירים מקוריים של רדי ושל ריי ברטון כשאחד מהם היה השיר "אני אישה". יצירתו של השיר הייתה תוצאה לחיפושיה של רדי אחר שיר שיבטא את התשוקה הגוברת שלה להעצמה נשית. בראיון משנת 2003 הסבירה רדי שלא חשבה על עצמה ככותבת שירים אבל הגיעה לצורך לכתוב שיר כזה לאחר שלא מצאה שירים חיוביים שמבטאים את המשמעות של להיות אישה. היא נזכרה בנשים החזקות ממשפחתה שעברו את תקופת השפל הגדול ואת מלחמות העולם ועמדו כנגד בעלים שיכורים ואלימים אבל לא מצאה שירים שיבטאו זאת מלבד שיר "I Feel Pretty" ושיר נוסף שהיה להיט ב-1966 "Born a Woman" של Sandy Posey שלדעתה של רדי היה איום במובן שמילותיו דיברו על השפלה ולא על העצמה נשית. שנותיה הארוכות של רדי על הבמה, עוררו בה בוז לגברים שמזלזלים בנשים. היא אמרה, "נשים מאז ומתמיד הוחפצו בעסקי השעשועים. הופעתי בתחילת המופע וכשיצאתי מהבמה הוא היה אומר, 'כן, הורידי את בגדייך וחכי לי בחדר ההלבשה, אגיע לשם מייד' זה היה משפיל עבור כל אישה במיוחד כשזה קורה בפומבי". רדי מציינת את השיר כבעל השראה על טבעית. היא אמרה: "אני זוכרת ששכבתי במיטתי לילה אחד והמילים, 'אני חזקה, אני בלתי מנוצחת, אני אישה', המשיכו להופיע בראשי שוב ושוב. את החלק הזה אני מחשיבה כבעל השראה אלוהית. נבחר להעביר מסר". למחרת כתבה את השיר והעבירה אותו לגיטריסט האוסטרלי ריי ברטון כדי להלחין אותו. ברטון, שהיה בן 26 באותה תקופה, הופיע בלוס אנג'לס עם להקת הרוק האוסטרלית The Executives (ולאחר מכן היה החבר המייסד של איירס רוק). הוא עבד קודם לכן עם רדי במופעים ברחבי אוסטרליה. לברטון זיכרון שונה על הולדתו של השיר. הוא סיפר "למגזין" שדיבר עם רדי לאחר שאירחה סדרה של פגישות נשים שבהן הוא אומר שהן "ישבו ויללו על החברים שלהן". לדבריו אמר לרדי: אם את רצינית לגבי זה, מדוע שלא תכתבי מילים ואני אצור מזה שיר, וכך זה התרחש. היא העבירה לי דף עם המילים ואני הלחנתי את השיר תוך כשלוש שעות ושיניתי מעט את הטקסט כדי שיתאים ללחן. רדי לעומת זאת מתעקשת שברטון לא שינה מילה ממילות השיר. מלבד משפט הפתיחה האייקוני "אני אישה, שמעו אותי שואגת" שנאמר בקול רך אך בעוצמה, מכיל השיר עוד אוסף משפטים עוצמתיים: אני יודעת יותר מדי מכדי לחזור אחורה ולהעמיד פנים, כי שמעתי הכל בעבר. אני הייתי שם למטה על הרצפה ואף אחד לעולם לא ישאיר אותי למטה שוב כן, אני חכמה, אבל זו חוכמה שנולדה מכאב כן, שילמתי את המחיר אבל ראה כמה הרווחתי. אם אצטרך, אוכל לעשות הכל אני חזקה (חזקה), אני בלתי מנוצחת (בלתי מנוצחת), אני אישה אתה יכול לכופף אותי אבל לעולם לא תשבור אותי. כי זה רק עושה אותי נחושה יותר להשיג את מטרתי הסופית ואני חוזרת חזקה יותר, כבר לא טירונית... אבל אני עדיין עובר קטן, עם דרך ארוכה כל כך לפני, עד שאגרום לאחי להבין השיר צובר עוצמה באמצעות החזרה על הפזמון: אני חזקה (חזקה), אני בלתי מנוצחת (בלתי מנוצחת), אני אישה לרדי לא היו ציפיות להצלחה של השיר. "ברור שזה לא היה חומר ללהיט ולא זכה להשמעה בכלל. השתמשתי בו כשיר פתיחה בכל פעם שהופעתי בהופעה חיה והוא תמיד התקבל בברכה. שמתי לב גם שהשיר קיבל התייחסות בדואר ממעריצים." לאחר כשנה, נבחר השיר להיות מושמע בסרט Stand Up and Be Counted, קומדיה הוליוודית קלת משקל לנשים בכיכובן של ז'קלין ביסט, סטלה סטיבנס, לורטה סוויט וסטיב לורנס. בנוסף להשמעת השיר בסיום הסרט, מושמעת מוזיקת השיר בתחילתו של הסרט כולל על רקע סרטונים של הפגנות למען שחרור האשה בארצות הברית מאותה התקופה. "מקבלי ההחלטות בקפיטול רקורדס חשבו שבמקרה שהסרט יהיה להיט, עליהם להוציא את 'I Am Woman' כסינגל". גרסתו המקורית של השיר ארכה קצת יותר משתי דקות, ורדי התבקשה לכתוב פסוק ופזמון נוספים. הפסוק הנוסף הוסיף התייחסות יחידה לגברים בשיר: "Until I make my brother understand" (עד שאגרום לאחי להבין). ההקלטה של גרסה חדשה זו התקיימה באפריל 1972. רדי סיפרה בראיון שאינה זוכרת דבר מזה ולא ידעה אילו מוזיקאים ניגנו בשיר. למעשה, השתתפו בהקלטה כמה מהמוזיקאים הטובים ביותר בסשן של לוס אנג'לס. המפיק ג'יי סנטר תכנן להרכיב את הקטע הקצבי באולפני SunWest בשעה 19:00 ללא שירתה של רדי, ולכן נאמר לה להגיע שעתיים מאוחר יותר. רדי ובעלה דאז הגיעו במחשבה שהם עומדים להקליט בלייב עם הלהקה, אבל עד שהגיעו סנטר והלהקה כבר הקליטו את המוזיקה כולל צידו השני של התקליט, "Don't Mess with a Woman". רדי ובעלה זעמו על כך אבל בסופו של דבר. רדי הוסיפה את קולה להקלטה ועזבה את האולפן. מיד לאחר מכן, הגיטריסט מייק דיזי ניגן את הריף על הגיטרה החשמלית 12 המיתרים שלו שהפכה לצליל החתימה של השיר. ולאחר מכן השלים סנטר את ההקלטה בעזרת חלק מהנגנים. בפסקול הסרט הושמעה ההקלטה המקורית. ההקלטה החדשה של השיר שוחררה כסינגל תוך זמן קצר מיציאת הסרט, בעלה של רדי השתמש בכישוריו לקידום השיר באמצעות השמעות בתחנות רדיו וארגון הופעות לרדי שכבר הייתה בהריון מתקדם ואז "נשים החלו להתקשר לתחנות רדיו ולבקש את השיר, ובכך כפו את השמעתו". למרות הצלחתו בקרב צופי הטלוויזיה, השיר טיפס לראש המצעדים במסלול ארוך וקשה. לאחר קרטוע בשולי מצעד הבילבורד הוט 100 ויציאה ממנו, נכנס שוב למקום ה-87 לאחר חודשיים, והטיפוס למקום הראשון ארך שלושה חודשים נוספים עד דצמבר 1972. עם יציאת הסינגל, כינה אותו רקורד וורלד "ביצוע רגיש ומקצועי בדרך כלל מהזמרת האוסטרלית המשובחת". "I Am Woman" היה הלהיט הראשון במצעד הבילבורד של אמן יליד אוסטרליה והשיר הראשון שנכתב על ידי אוסטרלי שזכה בפרס גראמי. בנאום לאחר זכייתה בגראמי בתואר ההופעה הנשית הטובה ביותר, רדי הודתה ל"אלוהים, כי היא עושה הכל אפשרי". השיר הפך ללהיט שני של הלן רדי שהגיע למקום השני במולדתה אוסטרליה אחרי ההצלחה של "I Don't Know How to Love Him". בשנה שבה הושק המגזין Ms. של גלוריה סטיינם בארצות הברית ומגזין קליאו באוסטרליה, השיר כבש במהירות את דמיונה של התנועה המתפתחת לשחרור נשים. כפי שסיפרה בטי פרידן, מייסדת ארגון נשים לאומי (NOW): בשנת 1973, הסתיים נשף גאלה חגיגי בוושינגטון די.סי בכנס השנתי NOW עם השמעת "I Am Woman". "לפתע", אמרה, "קמו נשים מהמושבים והחלו לרקוד מסביב לאולם הנשפים של המלון ולשלב ידיים במעגל שגדל והולך עד שאולי אלף מאיתנו רקדנו ושרו, 'אני חזקה, אני בלתי מנוצחת, אני אישה'. זה היה ביטוי ספונטני ויפהפה של ההתרגשות שכולנו חשנו באותן שנים, נשים ממש נעות כנשים". כמה פמיניסטיות הסתייגו ממילות השיר, "אני עדיין עובר, ויש לי עוד דרך ארוכה, ארוכה ללכת", שמזהה את התנועה לשחרור הנשים עם הריון. זה היה נכון במיוחד לאחר שהחלטת בית המשפט העליון בארצות הברית פסק דין רו נגד וייד משנת 1973 הסתיימה באזכור ללהיט מ-1974 של פול אנקה, "Having My Baby". לפי רדי, המסר של השיר הוא מעבר לפמיניזם. "הוא לא מיועד רק לנשים", אמרה. "זה שיר העצמה כללי על להרגיש טוב עם עצמך ולהאמין בעצמך. כשגיסי לשעבר, רופא, הלך לבית ספר לרפואה הוא השמיע אותו כל בוקר רק כדי לגרום לעצמו לנוע". ב-2002, לעומת זאת, היא אמרה, "לא היה לי מושג למה השיר נועד להפוך. אם הייתי יודעת, הייתי חוששת לכתוב אותו". השיר סלל את דרכה של רדי לרצף של סינגלים להיטים שהפכו אותה לעשירה. היא ובעלה חיו אורח חיים ראוותני שכלל אחוזות, לימוזינות, תכשיטים וסירות. כשהביצוע של רדי לשיר בתחרות מיס עולם ב-1981 עורר את זעמן של הפמיניסטיות, היא הגיבה: "תנו להן להתקדם ולשלם את שכר הדירה שלי ואני אשאר בבית. מה שאני עושה זה לפרסם מוצר שלא הייתי משתמש בו". רדי צוטטה כאומרת, "עד היום אני מקבלת דואר מנשים שאומרות, 'הלכתי לבית ספר למשפטים בזכות השיר שלך'. אבל אני שונאת את המחשבה שמתוך הספקטרום הרחב של דברים שעשיתי בקריירה שלי, יזכרו אותי בגלל שיר זה." אבל באוטוביוגרפיה שלה, The Woman I Am: A Memoir, היא נזכרת במפגש משנת 2000 עם אחיין של חבר בגיל התיכון שאמר ש"בספר הלימוד של היסטוריה אמריקאית מודרנית, במדור על עליית הפמיניזם בשנות ה-70 אני נזכרת יחד עם המילים לשיר אני אישה", בשנת 2002, הסבירה את פרישתה: "חשבתי, 'טוב, אני חלק מההיסטוריה עכשיו. ואיך אני יכולה להתעלות על זה?'". כך שההחלטה להפסיק לשיר נהייתה קלה. ב-2012 חזרה לבמה ובראיון משנת 2014, נשאלה "האם אי פעם התחרטת על שיר זה כי הוא כל כך אייקוני? האם הוא מאפיל על כל השאר? כי אנשים שוכחים כמה שירי להיטים היו לך" רדי החלה במענה, "לא, לא", ואחרי הפסקה אמרה, "אני גאה בזה". ב-2017 שרה רדי את השיר במהלך מצעד נשים בלוס אנג'לס. סרט ביוגרפי על חייה של רדי, ששמו כשם השיר (I Am Woman (film)) יצא לבתי הקולנוע ב-2020 בסמוך לפטירתה. בטקס פרסי המוזיקה של ARIA שנערך בסוף נובמבר 2020, בוצע השיר כמחווה לרדי המנוחה על ידי אנסמבל של זמרות אוסטרליות. הן הוצגו על ידי ראש ממשלת אוסטרליה לשעבר, ג'וליה גילארד, ונתמכו על ידי מקהלה וירטואלית שכללה מעל עשרים זמרות. לאחר מותה הוזכר השיר במאמרי הספד לרדי כהמנון פמיניסטי. ריי ברטון גורש מארצות הברית ב-1971 בגלל בעיות בהיתרי עבודה ונאלץ לצפות מרחוק בהצלחת השיר בארצות הברית. "זו הייתה יכולה להיות נקודת השקה לקריירת כתיבה ושירה", אמר, "הם ניצלו את העובדה שלא הייתי שם". לטענתו, הוא נאלץ לנקוט בצעדים משפטיים נגד הזמרת ב-1998 כדי לגבות חלק מתמלוגי כותב השירים שנמנעו ממנו מאז 1972. הוא אמר: "יש לי קצת כסף מזה, אבל לא כפי שיכול היה להיות בשנות ה-70 כשהשיר רכב על גלי התהילה". רדי חלקה על טענותיו של ברטון. "הזכויות נרכשו לפני 25 או 30 שנה", אמרה ל-Sunday Magazine. "לאף אחד מאיתנו לא היה מושג שהשיר יהפוך למה שהוא הפך להיות. לפני כ-10 שנים ריי יצר איתי קשר כי היה בקשיים כלכליים. הצטערתי על גורלו והפעלתי שוב את תמלוגי כותב השירים שלו. בעיות הדרכון שלו הן אלו שמנעו ממנו קריירה בארצות הברית, ואיכשהו המרירות הזו הועברה אליי, אני מאחלת לו כל טוב". בהופעותיו באולמות גולד קוסט של קווינסלנד, שם התגורר, כלל את השיר לעיתים, ועורר צחוק בקהל כשאמר, "הנה שיר שכתבתי בשנות ה-70, עם טוויסט". הוא שר את זה כ "היא אישה, שמע אותה שואגת". לאחר יציאת הסרט "אני אישה" ב-2020, הגיב ברטון בכעס ובאכזבה מהמעטת תרומתו לשיר שורת הפתיחה של השיר "I am woman, hear me roar" (אני אישה, שמע אותי שואגת) זכתה להתייחסות רחבה בתקשורת. בפרק משנת 1975 ממופעה של קרול ברנט, אורחת התוכנית ג'ין סטייפלטון מגלמת פמיניסטית שמכריזה בגאווה, "אני אישה!" ועל כך משיבה דמותו של הארווי קורמן, "אני יודע. שמעתי את השאגה שלך." במהלך הקמפיין הרפובליקני לנשיאות של אליזבת דול בשנת 2000, ציינה אחת מיועצותיה שיש למועמדת מסר מעבר ל'אני אישה, שמעו אותי שואגת'" התיאור של רדי ל "תגובת הדי ג'יי הטיפוסית" לשיר כפי שמצוטטת בספר הבילבורד ללהיטים שהגיעו לראש המצעד: 'איני יכול לסבול את התקליט הזה! אני שונא את השיר הזה! אבל למרבה הצחוק, אשתי אוהבת את זה!' בשנת 2006, ברגר קינג הוציאה מסע פרסום שכותרתו "Manthem" ובו "I Am Man", פרודיה על השיר של הלן רדי, כדי לקדם את ההמבורגר טקסס Double Whopper שלה. בסדרת הטלוויזיה האנה מונטנה, נושא הפרק ה-12 בעונה הרביעית את השם "אני סבתא, שמעו אותי שואגת". בספרה של אליסון פירסון, "אין לי מושג איך היא עושה את זה" העוסק בלחצים המופעלים על נשים באימהות המודרנית, שמה של הגיבורה הוא קתי (קתרין) הלן רדי. על פי הסופרת, היא בחרה בשם קתי (קתרין) על שמה של השחקנית קתרין הפבורן, והלן רדי על שמה של הזמרת שחיברה את הבלדה להעצמה נשית אותה הסופרת רקדה במהלך לימודיה באוניברסיטה. מקום ראשון במצעד הבילבורד הוט 100 בארצות הברית מקום ראשון במצעד קנדה הוט 100 מקום שני במצעד המוזיקה האוסטרלי, ב-1972 ושוב ב-2020 לאחר פטירתה של רדי "I Am Woman" יצא ב-1973 כסינגל של בובי רוי אבל בהצלחה נמוכה יותר. עיבוד אינסטרומנטלי לשיר הושמע בטקס פרסי האוסקר ה-82 לאחר נאומה של במאית הקולנוע קתרין ביגלו, כשלראשונה בתולדות האוסקר זכתה אישה באוסקר הבמאית הטובה ביותר עבור הסרט "מטען הכאב" בשנת 2009, האזינו לקטע של 'אני אישה' באתר 'מסך אוסטרלי' הלן רדי 'אני אישה' הסיפור שמאחורי השיר באתר Udiscovermusic מידע על היצירה "I Am Woman" באתר מיוזיק בריינז מידע על הקומפוזיציה "I Am Woman" באתר AllMusic גרסאות נוספות ל"I Am Woman" באתר SecondHandSongs Helen Reddy - I Am Woman (Stereo / Lyrics), נבדק ב-2024-05-02 "Trailblazing 'I Am Woman' singer Helen Reddy dies aged 78". Yahoo Sports (בCanadian English). 2020-09-30. נבדק ב-2023-11-21. Perrone, James E. (2004). Music of the Counterculture Era. Greenwood Publishing Group. p. 85. ISBN 0-313326-89-4. "The Anthem and the Angst", Sunday Magazine, Melbourne Sunday Herald Sun/Sydney Sunday Telegraph, 15 June 2003, Page 16. Schudel, Matt (2020-09-30). "Helen Reddy, whose 'I Am Woman' became a feminist anthem, dies at 78". Washington Post (באנגלית אמריקאית). ISSN 0190-8286. נבדק ב-2024-05-24. Reddy, Helen (2006). The Woman I Am: A Memoir. Penguin Group. p. 146. ISBN 1-58542-489-7. Stand Up and Be Counted 1972, נבדק ב-2024-05-02 (2020) Album notes for I Am Woman/Long Hard Climb by Helen Reddy, [back card]. Watford, UK: Vocalion. (2006) The Woman I Am: The Definitive Collection by Helen Reddy [CD booklet]. Los Angeles: Capitol Records 09463-57613-2-0. Friedan, Betty (1976). It Changed My Life: Writings on the Women's Movement. Random House, Inc., p. 257 ISBN 0-674-46885-6 Phillips, Julia (1991). You'll Never Eat Lunch in This Town Again. Random House, Inc. p. 409. ISBN 0-394-57574-1. "Reddy to sing for the rent", Sunday Telegraph (Sydney), 13 November 1981 "Helen still believes, it's just that she has to pay the rent too", by John Burns of the Daily Express, reprinted in Melbourne Herald, 16 December 1981 "Helen Reddy Quotes". BrainyQuote.com. Xplore, Inc. נבדק ב-17 במאי 2015. {{cite web}}: (עזרה) "Singer Helen Reddy emerges from retirement". cbsnews.com. CBS Interactive Inc. 13 ביולי 2012. נבדק ב-17 במאי 2015. {{cite web}}: (עזרה) ריצ'רד דודס, היא אישה, שמעו אותה שואגת, באתר Bay Area Reporter, ‏2012-09-25 HELEN REDDY - I Am Woman (live) (Women's March LA 2017) - video Dailymotion, Dailymotion, ‏2024-04-12 (באנגלית) איתן, פרסי האקדמיה האוסטרלית לקולנוע 2020: המועמדים, באתר איתן, ‏2020-11-02 Gary Maddox (2016-05-18). "Short Cuts: Singer Helen Reddy's trailblazing life to become a film in I Am Woman". Sydney Morning Herald. הסרט החדש על הלן רדי, באתר Museit |, ‏2020-08-06 Sheila O'Malley, I Am Woman movie review & film summary (2020) | Roger Ebert, https://www.rogerebert.com/ (באנגלית) Catsoulis, Jeannette (2020-09-10). "'I Am Woman' Review: Singing Against Sexism". The New York Times (באנגלית אמריקאית). ISSN 0362-4331. נבדק ב-2024-05-03. "Amy Shark, Delta Goodrem, Jessica Mauboy, the McClymonts, Tones and I Lead Tribute to Legendary Helen Reddy". Australian Recording Industry Association (ARIA). 23 בנובמבר 2020. נבדק ב-11 בדצמבר 2020. {{cite web}}: (עזרה) "And the 2020 ARIA Awards Go To…". Australian Recording Industry Association (ARIA). ארכיון מ-26 בנובמבר 2020. נבדק ב-1 בדצמבר 2020. {{cite web}}: (עזרה) Helen Reddy, who sang the feminist anthem ‘I Am Woman,’ dies at 78, Times of Israel, ‏2020-09-30 איתמר זהר, היא יצרה את אחד מהמנוני הפופ הפמיניסטיים הראשונים. אתמול קולה נדם, באתר הארץ, 30 בספטמבר 2020 רוברט מקנייט, ריי ברטון כועס על שכתוב ההיסטוריה בסרט החדש, באתר TV Blackbox, ‏2020-08-09 . CBS. Waldman, Tom (2003). We All Want to Change the World: Rock and Politics from Elvis to Eminem. Taylor Trade Publishing. p. 197. ISBN 1-58979-019-7. Bronson, Fred (2003). The Billboard Book of Number One Hits. Billboard Books. p. 324. ISBN 0823076776. C. Wesley Buerkle, "Metrosexuality Can Stuff It: Beef Consumption as (Heteromasculine) Fortification", in Williams-Forson, Psyche; Counihan, Carole, eds. (2012). Taking Food Public: Redefining Foodways in a Changing World. New York: Routledge. p. 256. ISBN 9780415888547. I Am Man-Burger King Commercial, נבדק ב-2024-05-03 Allison Pearson, ‏Allison Pearson: 'I don't know how I did it all those years', The Telegraph, 9 September 2011 I Am Woman (song by Bobbie Roy) ••• Music VF, US & UK hits charts, www.musicvf.com "Kathryn Bigelow - Awards". imdb.com. נבדק ב-22 במאי 2015. {{cite web}}: (עזרה) Nikki Finke, LIVE-SNARKING THE 82ND OSCARS…, Deadline, ‏2010-03-07 (באנגלית אמריקאית)